Versindaba » Blog Archive Andries Bezuidenhout. Woorde wat mense laat praat : Versindaba
Andries Bezuidenhout. Woorde wat mense laat praat
Die feit dat 'n gedig of 'n liriek obskuur is (veral lirieke, omdat dit gewoonlik onbeskaamd in die wêreld van populêre kultuur beweeg), is soms 'n wonderlike ding. Dit kan mense aan die praat sit. Soms kan dit 'n mens selfs laat dink. Bid jou dit aan! 'n Liriek wat mense laat dink.
Ek het verlede week na Josh Ritter se weergawe van Der Erlkönig verwys. Ek ken sy musiek as gevolg van 'n lied met die naam "Girl in the War", wat mense nogal aan die praat gesit het. Die liriek is vol beeldspraak en (kug, pretensieuse woord op pad…) interteks – verwysings na die Bybel en figure soos Laurel en Hardy. Toe ek en Hunter Kennedy 'n werkswinkel vir liriekskrywers by die Woordfees aangebied het, het ek juis hierdie een as voorbeeld gebruik. Hier is die woorde:
'n Mens kan dit hier luister, saam met 'n heel minimalistiese video, wat nie veel tot die betekenis van die lied bydra nie.
'n Ruk gelede kom ek toe op 'n website af waar mense gesels oor die betekenis van lirieke. "Girl in the War" het nogal tot 'n lewendige debat gelei. Gaan lees dit gerus. Gaan ook na die tweede bladsy toe vir meer onlangse gesprekke. Mense verwys na tekste buite die liriek, probeer om die outeur se gesag in te roep ter ondersteuning, en buig en breek beelde en woorde om hul eie interpretasies te pas. Fassinerend!